Registrite ja Infosüsteemide Keskus

info@rik.ee

 Meie 05.12.2024 nr 6/2461429

Austatud Margit Parve

Taotlus kinnistusraamatu andmete tasuta väljastamiseks

Aktsiaseltsil Tallinna Vesi (edaspidi ASTV) on leping nr 2000/040 registritest andmete saamiseks.

ASTV on määratud vee-ettevõtjaks Tallinna linnas (põhitegevuspiirkond), Maardu linnas, Saue vallas ning lisaks ka väiksematel aladel Harku vallas ja Saku vallas.

Ühisveevärgi ja -kanalisatsiooni seaduse (ÜVVKS) § 24 lg 3 sätestatud korras määratud vee-ettevõtja on hädaolukorra seaduse § 36 lg 4 p 3 nimetatud elutähtsa teenuse osutaja (ÜVVKS § 6 lg 2). Seega tuleb ASTV-l tagada ka teenuse toimepidevus.

ASTV omab peamiselt Tallinna linnas ja Saue vallas, kuid ka muudes piirkondades ühisveevärgi ja -kanalisatsiooni rajatisi ning tal lasub kohustus tasuda talumistasusid.

Justiitsministri 22.01.2001 määruse nr 8 „Kinnistusraamatu andmetöötluskeskus“ kohaselt väljastatakse elektroonilise kinnistusraamatu andmeid, sealhulgas kinnistustoimiku andmeid, tasuta:

- asjaõigusseaduse rakendamise seaduse § 15-4 lg 1 nimetatud talumistasu maksma kohustatud tehnovõrgu või -rajatise omanikule (§ 6  lg 1 p 10).

- muule juriidilisele isikule, kes vajab andmeid riigi poolt seaduse või halduslepinguga pandud haldusülesande täitmiseks (§ 6 lg 1 p 11).

Arvestades eeltoodut leiame, et kinnistusraamatu teenused peaksid olema Aktsiaseltsile Tallinna Vesi tasuta ning palume lepingut vastavalt uuendada.

Lugupidamisega

*/allkirjastatud digitaalselt/*

Aleksandr Timofejev

Juhatuse esimees